Lords of Dogtown

***Lords of Dogtown*** er en amerikansk film fra 2005 regissert av Catherine Hardwicke, og manus ble skrevet av Stacy Peralta.

## Handling
Historien følger en gruppe surfere og skateboard-entusiaster fra Santa Monica og Venezia i California, i løpet av 1970-årene. Surferne Tony Alva, Stacy Peralta og Jay Adams nyter livet, sammen med brett-designeren Skip Engblom. En dag får Skip tak i nye polyuretan-hjul til skateboardene sine fra butikken Zephyr Surf Shop. Tenåringen Sid, en venn av guttene som jobber i den samme butikken, inviterer Tony, Jay, Stacy og flere andre til å teste ut de nye hjulene. Stacy, Jay og Tony vinner snart en rekke konkurranser med de nye hjulene. De begynner snart å bli lagt merke til av store selskapene. En kveld arrangerer Skip en sammenkomst i butikken sin for å feire suksessen. En bedriftseier, Topper Burks, dukker opp og overbeviser Tony om at Skip forsøker å forhindre suksessen deres, og at det er på tide å gjøre gjengen berømt over hele verden.

Tony går med på tilbudet hans, og forlater resten av laget. Jay forlater også teamet, i håp om å tjene mer penger for å hjelpe moren hans med å betale husleie på leiligheten deres. Stacy er den siste som forlater laget, når han også får bedre tilbud og muligheten til å komme på TV. Trist og sint bestemmer Skip seg for å legge ned hele Zephyr Skate Team. De tre guttene blir snart mer og mer kjent. Tony og Stacy skater nå for mest mulig penger, i stedet for lidenskapen slik de gjorde tidligere. De blir rivaler på banen, og konkurrerer mot hverandre i forskjellige konkurranser. Tony begynner å produsere sine egne reklamer for hans populære brett og andre produkter. Jay blir tilbudt 10 000 dollar for å være med i en reklamefilm som sponser et leketøy kalt Slinky. Men dette er han overhodet ikke interessert i, og etter hvert begynner situasjonen å komme ut av kontroll for dem. 

Ved et stort mesterskap som alle tre skal delta på, havner Tony i en konflikt med en annen utøver midt på stadion. Han havner på sykehus på grunn av dette, noe som midlertidig setter en stopper for karrieren hans. Jay forlater selskapet han tidligere hadde støttet, fordi de ikke bryr seg om kvalitet og i stedet bruker billigere materialer. Jay blir medlem av en kriminell gjeng. Skip, som fremdeles selger surfebrett i butikken sin, bestemmer seg for å slå seg til ro og fortsetter lidenskapen sin med å pusse og lage surfebrett. I tillegg løser han sine økonomiske problemer ved å selge butikken sin. Det blir oppdaget at Sid har en hjernesvulst, og han må gjennomgå en operasjon. Selv om Stacy, Tony og Jay alle har gått hvert til sitt, dukker de alle opp samtidig for å besøke Sid. Stacy avslører at han har forlatt selskapet sitt, for å grunnlegge sitt eget. De begynner å mimre over alle de gode minnene de hadde, fra før de begynne mer profesjonelt.

## Skuespillere
* Emile Hirsch som Jay Adams
* John Robinson som Stacy Peralta
* Victor Rasuk som Tony Alva
* Heath Ledger som Skip Engblom
* Michael Angarano som Sid
* Nikki Reed som Kathy Alva
* Rebecca De Mornay som Philaine
* William Mapother som Donnie
* Vincent Laresca som Chino
* Elden Henson som Billy Z.
* Mitch Hedberg som Frank Nasworthy
* Stephanie Limb som Peggy Oki
* Mike Ogas som Bob Biniak
* Don Nguyen som Shogo Kubo
* Melonie Diaz som Blanca
* Eddie Cahill som Larry Gordon
* Laura Ramsey som Gabrielle
* Steve Badillo som Ty Page
* Pablo Schreiber som Craig Stecyk
* America Ferrera som Thunder Monkey
* Sofía Vergara som Amelia
* Chelsea Hobbs som Caroline
* Ned Bellamy som Peter Darling
* Shea Whigham som Drake Landon

## Eksterne lenker
*